ଚିଲିକା, ଜୁଲାଇ ୧୩ (ଲୋକାଲ ୱାୟାର) : କୋଭିଡ୍ ମହାମାରୀର ଲକ୍ ଡାଉନ୍ ଭିତରେ ଚିଲିକା ଉନ୍ନୟନ କର୍ତ୍ତୃପକ୍ଷ ଚଲିକାର ମାଛ ଓ ଚିଙ୍ଗୁଡି ସମ୍ପର୍କରେ ପର୍ଯ୍ୟଟକଙ୍କୁ ପ୍ରଭାବିତ କରିବା ପାଇଁ ମ୍ୟୁଜିୟମ୍ (ସଂଗ୍ରହାଳୟ) ନିର୍ମାଣ କରିଛନ୍ତି ବୋଲି ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ସୁଶାନ୍ତ ନନ୍ଦ ଟ୍ୱିଟ୍ କରି କହିଛନ୍ତି ।
ସେ ତାଙ୍କ ଟ୍ୱିଟ୍ ହ୍ୟାଣ୍ଡେଲରେ ଉଲ୍ଲେଖ କରିଛନ୍ତି, ଚିଲିକାରେ ୩୩୦ ପ୍ରଜାତିର ମାଛ ଓ ୧୨ ପ୍ରଜାତିର ଚିଙ୍ଗୁଡି ରହିଛନ୍ତି ।
୨ ଲକ୍ଷ ମତ୍ସ୍ୟଜୀବୀ ଚିଲିକା ଉପରେ ନିର୍ଭର କରୁଛନ୍ତି । ଓଡ଼ିଶାର ସାମୁଦ୍ରିକ ଖାଦ୍ୟ ରପ୍ତାନୀରେ ୨୦ ପ୍ରତିଶତ ଚିଲିକା ହିଁ ନିର୍ବାହ କରୁଛି ।
ପରିକଳ୍ପନା କରାଯାଇଛି ।
ପାଖାପାଖି ୮ ଶହ ବର୍ଗଫୁଟ ପରିମିତ ଜାଗାରେ ଏହା ପ୍ରତିଷ୍ଠା ହୋଇଛି । ଜଣେ ଅନ୍ତର୍ଜାତୀୟ ଡିଜାଇନ୍ର ଏହାର ରୂପରେଖ ପ୍ରସ୍ତୁତ କରିଛନ୍ତି ।
ମ୍ୟୁଜିୟମଟି ଆସନ୍ତା ସପ୍ତାହେ ମଧ୍ୟରେ ଖୋଲାଯିବାର ଯୋଜନା ରଖାଯାଇଛି ।
ତେବେ କରୋନା ମହାମାରୀ ସ୍ଥିତିରେ ସୁଧାର ଆସିବା ପରେ ପର୍ଯ୍ୟଟକ ଓ ଛାତ୍ରଛାତ୍ରୀମାନେ ବୁଲିବାକୁ ଆସି ପାରିବେ ।
ପ୍ରଥମ ୩ରୁ ୪ ମାସ ପର୍ଯ୍ୟନ୍ତ ଏହା ଛାତ୍ରଛାତ୍ରୀଙ୍କ ମାଗଣା ପ୍ରବେଶ ବ୍ୟବସ୍ଥା ହେବ ।
ଏହା ପରେ ସଂଗ୍ରହାଳୟର ପରିଚାଳନାକୁ ଦୃଷ୍ଟିରେ ରଖି ଦେୟର ବ୍ୟବସ୍ଥା କରାଯିବ ବୋଲି ସୂଚନା ମିଳିଛି ।
ଚିଲିକା, ମାର୍ଚ୍ଚ ୦୪ (ଲୋକାଲ ୱାୟାର): ଯାନ୍ତ୍ରିକ ତ୍ରୁଟି ଯୋଗୁଁ ବୁଧବାର ଚିଲିକା ମଝିରେ ଅଟକିଥିବା ଡଙ୍ଗାରୁ ୩୦ ଜଣ ଯୁକ୍ତ ଦୁଇ ପରୀକ୍ଷାର୍ଥୀଙ୍କୁ ଖୋର୍ଦ୍ଧା ଜିଲ୍ଲା ପ୍ରଶାସନ ଉଦ୍ଧାର କରିଛି।
ସୂଚନା ଅନୁସାରେ, ଆଜି ସକାଳୁ ଜହ୍ନିକୁଦରୁ ସାତପଡ଼ା ଆସୁଥିବା ଏହି ଡଙ୍ଗାରେ ୩୦ ଜଣ ଯୁକ୍ତ ଦୁଇ ପରୀକ୍ଷାର୍ଥୀଙ୍କ ସମେତ ୫୦ ଜଣ ଯାତ୍ରୀ ଥିଲେ।
ଏସଂପର୍କରେ ସୂଚନା ମିଳିବା ପରେ ପ୍ରଶାସନ ପକ୍ଷରୁ ସେମାନଙ୍କୁ ଉଦ୍ଧାର କରାଯାଇଛି।
ଅନ୍ୟପକ୍ଷରେ ବିଳମ୍ବ ହୋଇଥିଲେ ମଧ୍ୟ ଏହି ପରୀକ୍ଷାର୍ଥୀମାନଙ୍କୁ ପରୀକ୍ଷା କେନ୍ଦ୍ରରେ ପ୍ରବେଶ ଅନୁମତି ମିଳିବ ଏବଂ ସେହି ଅନୁସାରେ ପରୀକ୍ଷା ଦେବା ପାଇଁ ମଧ୍ୟ ସମୟ ଦିଆଯିବ ବୋଲି ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ସମୀର ଦାସ କହିଛନ୍ତି।
ଏନେଇ ଜିଲ୍ଲା ପ୍ରଶାସନ ଓ ସଂପୃକ୍ତ ପରୀକ୍ଷା କେନ୍ଦ୍ର ସୁପରିଟେଣ୍ଡେଣ୍ଟଙ୍କୁ ନିର୍ଦ୍ଦେଶ ଦିଆଯାଇଥିବା ସେ ସୂଚନା ଦେଇଛନ୍ତି।
ଚିଲିକା, ଫେବ୍ରୁଆରି ୧୧ (ଲୋକାଲ ୱାୟାର): ସେ ଥିଲେ ଇଂଜିନିୟର୍, ଚାକିରି କରି ଭଲ ଦରମା ବି ପାଉଥିଲେ, ହେଲେ ହଠାତ୍ ଠେକୁଆ ଚାଷ ପ୍ରତି ତାଙ୍କର ମନ ବଳିଲା ଓ ଏଥିରେ ହାତ ଦେଇ ସେ ଏବେ ବେଶ୍ ସଫଳ ମଧ୍ୟ ହୋଇପାରିଛନ୍ତି।
ଏହି ଯୁବକଜଣକ ହେଉଛନ୍ତି ଖୋର୍ଦ୍ଧା ଜିଲଲା ଟାଙ୍ଗୀ ବ୍ଲକ୍ ଅନ୍ତର୍ଗତ କୁହୁଡ଼ି ଗାଁର ଆଲୋକ କୁମାର ପ୍ରଧାନ।
ସରକାରୀ ଚାକିରିର ମୋହ ଛାଡ଼ି ଠେକୁଆ ଚାଷ କରି ଆଲୋକ ନିଜେ ଯେ ମୋଟା ଅଂକର ଲାଭ କରିପାରୁଛନ୍ତି ତାହା ନୁହେଁ, ଏଥିରେ ସେ ଅନ୍ୟମାନଙ୍କୁ ସାମିଲ କରି ରୋଜଗାରକ୍ଷମ ବି କରିପାରିଛନ୍ତି ଆଉ ଅଧିକରୁ ଅଧିକ ଚାଷୀ କିପରି ଠେକୁଆ ପାଳିବେ, ସେ ଦିଗରେ ମଧ୍ୟ ପ୍ରୋତ୍ସାହନ ଯୋଗାଉଛନ୍ତି।
ଆଲୋକ ଠେକୁଆ ଚାଷ ଲାଗି ମନସ୍ଥ କରିବା ପରେ କେରଳର କିଛି ଠେକୁଆ ଫାର୍ମ ସହ ଯୋଗାଯୋଗ କରି ସେଠାରୁ ଏକପ୍ରକାର ତାଲିମ ଗ୍ରହଣ କରିଥିଲେ।
ପରେ ସେ ନିଜ ଘରେ ହାଇବ୍ରିଡ୍ ଠେକୁଆ ଫାର୍ମ ଆରମ୍ଭ କରିଛନ୍ତି।
ସ୍ଥାନୀୟ ଅଂଚଳରେ ଠେକୁଆ ମାଂସର ଚାହିଦା ନଥିବାରୁ ସେ ତାଙ୍କ ଫାର୍ମର ଠେକୁଆଙ୍କୁ କେରଳ ରପ୍ତାନୀ କରୁଛନ୍ତି।
ଏଥିରେ ଲାଭ ପାଇବା ସହ ଅନ୍ୟ ସହଯୋଗୀଙ୍କୁ ରୋଜଗାରକ୍ଷମ କରିପାରିଥିବା ଆଲୋକ ନିକଟରେ ଏକ ପ୍ରଶିକ୍ଷଣ ଶିବିର ଆୟୋଜନ କରିଥିଲେ।
ଏଥିରେ ସେ କିଛି ଯୁବ ଉଦ୍ୟାଗୀଙ୍କୁ ଠେକୁଆ ଚାଷ ସଂପର୍କରେ ପ୍ରଶିକ୍ଷଣ ଦେଇଥିଲେ।
ଆଲୋକଙ୍କ ଔରେନ ଆଗ୍ରୋ ଠେକୁଆ ଫାର୍ମ ପକ୍ଷରୁ ଆୟୋଜିତ ଏହି ଶିବିରରେ ହରିଆଣାର ଯୁବ ଉଦ୍ୟୋଗୀ ତଥା ଏସିଆନ୍ ଠେକୁଆ ଫାର୍ମସର ମାଲିକ ୟଜୁବେନ୍ଦ୍ର ମଲିକ ଯୋଗଦେଇ ଠେକୁଆ ଚାଷ ସଂପର୍କରେ ପ୍ରଶିକ୍ଷଣ ଦେଇଥିଲେ।
ଚିଲିକା, ଫେବ୍ରୁଆରି ୮ (ଲୋକାଲ ୱାୟାର): ବର୍ଷା ଓ ପବନ ଯୋଗୁଁ ଚିଲିକାରେ ଥିବା ଭସାପୋଲ ଚାନେଲରୁ ବାହାରିଯିବାରୁ ଏଥିରେ ପ୍ରାୟ ୮୦ ଜଣ ଯାତ୍ରୀ ଫଶି ରହିଥିବା ସୂଚନା ମିଳିଛି।
ପ୍ରବଳ ବର୍ଷା ଯୋଗୁଁ ଜହ୍ନିକୁଦାରୁ ସାତପଡ଼ା ଆସିବା ସମୟରେ ଭସାପୋଲଟି ଚାନେଲରୁ ବାହାରିଯାଇଥିଲା।
ପୋଲରେ ଗୋଟିଏ ବସ୍ ସହ କାର ଏବଂ ବାଇକ୍ ମଧ୍ୟ ଫଶି ରହିଛି।
ସୂଚନାଯୋଗ୍ୟ, ଗତ ଦୁଇ ତାରିଖ କାଳିଜାଈରୁ ଫେରିବା ବେଳେ ମଝି ଚିଲିକାରେ ଡଙ୍ଗା ବୁଡ଼ି ଯିବାରୁ ଛଅ ଜଣ ଗୁରୁତର ହୋଇଥିଲେ।
ଖୋର୍ଦ୍ଧା, ଫେବ୍ରୁଆରୀ ୩(ଲୋକାଲ ୱାୟାର): ଚିଲିକାରେ ଗତ ରବିବାର ହୋଇଥିବା ଡଙ୍ଗା ଦୁର୍ଘଟଣାର ତଦନ୍ତ ପାଇଁ ଏକ କମିଟି ଗଠନ କରାଯାଇଥିବା ବେଳେ ଏହି ଘଟଣାରେ ୪ ଜଣଙ୍କୁ ଗିରଫ କରାଯାଇଥିବା ଚିଲିକା ଉନ୍ନୟନ କର୍ତ୍ତୃପକ୍ଷ (ସିଡିଏ)ର ଜଣେ ଅଧିକାରୀ ସୋମବାର ସୂଚନା ଦେଇଛନ୍ତି ।
ଗିରଫ ହୋଇଥିବା ବ୍ୟକ୍ତିମାନଙ୍କ ମଧ୍ୟରେ ଅଛନ୍ତି ଦୁର୍ଘଟଣାଗ୍ରସ୍ତ ଡଙ୍ଗାର ଚାଳକ ତଥା ମାଲିକ ନବଘନ ଜାଲି, ଡଙ୍ଗା ଚାଳକ ବିଶେଖ ଜାଲି, ଅଶୋକ କୁମାର ଜାଲି ଏବଂ ହେଲପର ସୁଦର୍ଶନ ଜାଲି ।
ଘଟଣାର ତଦନ୍ତ ପାଇଁ ଚିଲିକା ତହସିଲଦାର ଡଃ ଶରତ କୁମାର ମହାପାତ୍ର, ବାଲୁଗାଁ ମତ୍ସ୍ୟସମ୍ପଦ ଅଧିକାରୀ କ୍ଷେତ୍ରବାସୀ ବେହେରା, ବାଲୁଗାଁ ଥାନା ଆଇଆଇସି ରମାକାନ୍ତ ମହାଲିକ୍, ଚିଲିକା ଉନ୍ନୟନ କର୍ତ୍ତୃପକ୍ଷ, ବାଲୁଗାଁ ଅନ୍ତର୍ଦେଶୀୟ ଜଳପଥ ପରିବହନ ଅଧିକାରୀ ସୋମବାର ଏକ ବୈଠକରେ ଆଲୋଚନା କରିବା ପରେ ତଦନ୍ତ କମିଟି ଗଠନ କରାଯାଇଛି ।
ମତ୍ସ୍ୟଜୀବୀ ଡଙ୍ଗାରେ ସର୍ବାଧିକ ୪ଜଣ ଓ ଯାତ୍ରୀବାହୀ ଡଙ୍ଗାରେ ୧୨ଜଣ ଯିବା ସହ ସେଫଟି ଜ୍ୟାକେଟ୍ ପିନ୍ଧିବା ନିୟମକୁ କଡ଼ାକଡ଼ି ପାଳନ କରିବାକୁ ନିର୍ଦ୍ଦେଶ ଦିଆଯାଇଛି ।
ସୋମବାର ଚିଲିକା ଅଞ୍ଚଳରେ ଚଳାଚଳ କରୁଥିବା ଯାତ୍ରୀବାହୀ ଓ ମତ୍ସ୍ୟଜୀବୀ ଡଙ୍ଗା ଗୁଡ଼ିକୁ ଯାଞ୍ଚ କରାଯାଇଥିଲା ।
ଉଲ୍ଲେଖଯୋଗ୍ୟ, ରବିବାର ଚିଲିକାରେ ଏକ ଡଙ୍ଗା ବୁଡ଼ିରେ ୭ ଜଣ ଗୁରୁତର ହୋଇ ଡାକ୍ତରଖାନାରେ ଭର୍ତ୍ତି ହୋଇଥିଲେ ।
ଖୋର୍ଦ୍ଧା, ଫେବ୍ରୁଆରୀ ୨(ଲୋକାଲ ୱାୟାର): କାଳିଜାଈ ଦର୍ଶନ କରି କେତେକ ଯାତ୍ରୀ ଏକ ଡଙ୍ଗାରେ ଫେରୁଥିବା ବେଳେ ରବିବାର ସନ୍ଧ୍ୟାରେ ତାହା ଚିଲିକାରେ ବୁଡ଼ି ଯିବାରୁ ସମସ୍ତେ ଉଦ୍ଧାର ପାଇ ଯାଇଥିଲେ ମଧ୍ୟ ୭ ଜଣ ଗୁରୁତର ହୋଇ ଡାକ୍ତରଖାନାରେ ଭର୍ତ୍ତି ହୋଇଥିବା ସ୍ଥାନୀୟ ଲୋକେ କହିଛନ୍ତି ।
ରବିବାର ସକାଳେ ଚିଲିକା ପାଖଆଖ ପ୍ରାୟ ତିନୋଟି ଗ୍ରାମର ୪୫ରୁ ଅଧିକ ଲୋକ ୩ଟି ଡଙ୍ଗାରେ ଭୋଜି ନିମନ୍ତେ କାଳିଜାଈ ପୀଠକୁ ଯାଇଥିଲେ ।
ସେମାନଙ୍କ ମଧ୍ୟରୁ ଅନେକ ସନ୍ଧ୍ୟା ପୂର୍ବରୁ ଫେରି ଆସିଥିଲେ । ଏକ ମାଛଧରା ଡଙ୍ଗାରେ ଅନ୍ୟ ୧୭ ଜଣ ସନ୍ଧ୍ୟାରେ ଫେରୁଥିଲେ ।
କିନ୍ତୁ ଭାରସାମ୍ୟ ହରାଇ କାଳିଜାଈ ଗଣ୍ଡରେ ଡଙ୍ଗାଟି ବୁଡ଼ି ଯାଇଥିଲା । ଅନ୍ୟ ତିନୋଟି ଡଙ୍ଗାରେ ମତ୍ସ୍ୟଜୀବୀମାନେ ପହଞ୍ଚି ସମସ୍ତଙ୍କୁ ଉଦ୍ଧାର କରିଛନ୍ତି ।
ପାଞ୍ଚ ଜଣଙ୍କୁ ବାଲୁଗାଁ ଡାକ୍ତରଖାନାରେ ଭର୍ତ୍ତି କରାଯାଇଥିବା ବେଳେ ଅଧିକ ଗୁରୁତର ୨ ଜଣଙ୍କୁ ବ୍ରହ୍ମପୁରର ଏମକେସିଜି ଡାକ୍ତରଖାନାକୁ ପଠାଯାଇଥିବା ସ୍ଥାନୀୟ ଲୋକେ କହିଛନ୍ତି ।
ପୁରୀ, ଜାନୁଆରୀ ୨୪(ଲୋକାଲ ୱାୟାର): ପୁରୀ ଜିଲ୍ଲାର କୃଷ୍ଣପ୍ରସାଦ ବ୍ଲକ ଅଞ୍ଚଳରେ ଚିଲିକାରେ ପକ୍ଷୀ ଶିକାର ଚାଲିଥିବା ବେଳେ ଚଢ଼ଉ କରି ବନ ବିଭାଗ କର୍ମଚାରୀମାନେ ୧୨ଟି ଜୀବିତ ଓ ୭ଟି ମୃତ ପକ୍ଷୀ ଉଦ୍ଧାର କରିଥିବା ଜଣେ ଅଧିକାରୀ ଶୁକ୍ରବାର ସୂଚନା ଦେଇଛନ୍ତି ।
ଚିଲିକାରେ ପକ୍ଷୀ ଶିକାର ଚାଲିଥିବା ସୂଚନା ପାଇ ବନ ବିଭାଗ କର୍ମଚାରୀମାନେ ଚଢ଼ାଉ କରିଥିଲେ । ସେମାନେ କୌଣସି ଶିକାରୀଙ୍କୁ ପାଇ ନଥିବା ବେଳେ ଏକ ମେସିନଚାଳିତ ଡଙ୍ଗାକୁ ନିଜ ହେପାଜତକୁ ଆଣିଥିଲେ ।
ଡଙ୍ଗାରୁ ମୃତ ଓ ଜୀବିତ ପକ୍ଷୀ ଗୁଡ଼ିକ ଉଦ୍ଧାର ହୋଇଥିବା କହିଛନ୍ତି ଚିଲିକା ବନାଞ୍ଚଳ ଅଧିକାରୀ ଗଙ୍ଗାଧର ସାହୁ । ଜୀବିତ ପକ୍ଷୀ ଗୁଡ଼ିକୁ ପୁଣି ଥରେ ଚିଲିକାରେ ଛାଡ଼ଇ ଦିଆଯିବ ବୋଲି ସେ କହିଛନ୍ତି ।
ଚିଲିକା, ଜୁଲାଇ ୨୫(ଲୋକାଲ ୱାୟାର): କାରଗିଲ ବିଜୟ ସପ୍ତାହ ପାଳନ ଅପସରରେ ବୁଧବାର ଭାରତୀୟ ନୌସେନା ପକ୍ଷରୁ ଚିଲିକାଠାରେ ୩୦ କିଲୋମିଟର ଦୂରତ୍ୱର ଏକ ସାଇକେଲ ଶୋଭାଯାତ୍ରା ଆୟୋଜନ କରାଯାଇଥିବା ଜଣେ ଅଧିକାରୀ କହିଛନ୍ତି ।
ମତ୍ସ୍ୟଜୀବୀ ଓ ଜନସାଧାରଣଙ୍କୁ ଦେଶର ସୁରକ୍ଷା ବାବଦରେ ସଚେତନ କରାଇବା ଲକ୍ଷ୍ୟରେ ଏହି କାର୍ଯ୍ୟକ୍ରମ ଆୟୋଜନ କରାଯାଇଥିଲା ।
କମାଣ୍ଡର ରୁତୁରାଜ ସାହୁ ପତାକା ଦେଖାଇ ଶୋଭାଯାତ୍ରାର ଶୁଭାରମ୍ଭ କରିଥିଲେ । ନୌସେନାର ୨ଶହରୁ ଅଧିକ କର୍ମଚାରୀ ଓ ନାବିକ ଏଥିରେ ସାମିଲ ହୋଇଥିଲେ ।
ଶୋଭାଯାତ୍ରା ନୌସେନା ତାଲିମ କେନ୍ଦ୍ରରୁ ବାହାରି ପ୍ରଥମେ ବାଣପୁରସ୍ଥିତ ନେହରୁ ସେବା ସଦନଠାରେ ପହଞ୍ଚିଥିଲା ।
ସେଠାରେ ଲୋକଙ୍କୁ ସୁରକ୍ଷା ବାବଦରେ ସଚେତନ କରାଇବା ସହ ଅନ୍ତେବାସୀଙ୍କୁ ବହି ଓ ଅନ୍ୟାନ୍ୟ ପତ୍ରିକା ପ୍ରଦାନ କରାଯାଇଥିଲା ।
ପରେ ବାଲୁଗାଁ ମହାବିଦ୍ୟାଳୟ ପଡ଼ିଆରେ ଶୋଭାଯାତ୍ରା ପହଞ୍ଚିଥିଲା । ସେଠାରେ ସେଠାରେ ମତ୍ସ୍ୟଜୀବୀ, ସମର ଶିକ୍ଷାର୍ଥୀ ବାହିନୀ ଏବଂ ଜାତୀୟ ସେବ ଯୋଜନାର ଛାତ୍ରଛାତ୍ରୀଙ୍କୁ ନେଇ ଏକ ତଥ୍ୟଭିତ୍ତିକ କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା ।
ପ୍ରାୟ ୫ଶହରୁ ଅଧିକ ମତ୍ସ୍ୟଜୀବୀ ଏଥିରେ ଅଂଶ ଗ୍ରହଣ କରିଥିଲେ ।
ଏହି ଅବସରରେ କାରଗିଲ ଯୁଦ୍ଧରେ ସୈନ୍ୟଙ୍କ ବଳିଦାନ ବାବଦରେ ଏକ ଚଳଚ୍ଚିତ୍ର ପ୍ରଦର୍ଶନ କରାଯାଇଥିଲା ।
ସନ୍ଧ୍ୟାରେ ମହାବିଦ୍ୟାଳୟ ପରିସରରେ ନୌସେନା କର୍ମଚାରୀଙ୍କ ଦ୍ୱାରା ଏକ ନୌବାଦ୍ୟ କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା ।
ଭୁବନେଶ୍ୱର, ମାର୍ଚ୍ଚ ୨୫(ଲୋକାଲ ୱାୟାର): ଭାରତୀୟ ନୌସେନାର ପ୍ରଶିକ୍ଷଣ ସଂସ୍ଥାନ ଆଇଏନଏସ ଚିଲିକାର କମାଣ୍ଡିଂ ଅଫିସର ଭାବେ ସୋମବାର କମୋଡର ରିତୁରାଜ ସାହୁ ଦାୟିତ୍ୱ ଗ୍ରହଣ କରିଥିବା ସଂସ୍ଥା ପକ୍ଷରୁ ସୂଚନା ଦିଅ।।ଯାଇଛି ।
କମୋଡର ରିତୁରାଜ ସାହୁ ଭାରତୀୟ ନୌସେନାର ପ୍ରାରମ୍ଭିକ ନାବିକ ପ୍ରଶିକ୍ଷଣ କେନ୍ଦ୍ର ଆଇଏନଏସ ଚିଲିକା ସହିତ ନୌସେନା ଅଧିକାରୀ ପ୍ରଭାରୀ ରୂପେ (ଓଡ଼ିଶା) ଏକ ଆକର୍ଷଣୀୟ ସାମରିକ ପରେଡରେ କମୋଡର ମନୀଷ ମିଶ୍ର ଭିଏସଏମଙ୍କ ଠାରୁ କାର୍ଯ୍ୟଭାର ଗ୍ରହଣ କରିଛନ୍ତି ।
ଆଇଏନଏସ ଚିିଲିକାର ସମସ୍ତ ଅଧିକାରୀଗଣ ଏବଂ ଅନ୍ୟ କର୍ମକର୍ତ୍ତାମାନେ କମୋଡର ମିଶ୍ରଙ୍କୁ ତାଙ୍କ ତିନିବର୍ଷର କାର୍ଯ୍ୟକାଳ ସମାପ୍ତି ସକାଶେ ବିଦାୟ ସମ୍ବର୍ଦ୍ଧନା ଜଣାଇଥିଲେ । କମୋଡର ମିଶ୍ର ସମସ୍ତ ସାଥୀଙ୍କୁ ସହଯୋଗ ପାଇଁ କୃତଜ୍ଞତା ଜ୍ଞାପନ କରିଥିଲେ ।
କମୋଡର ରିତୁରାଜ ସାହୁ ଛତ୍ରପୁର (ଓଡ଼ିଶା)ର ବାସିନ୍ଦା ଏବଂ ୧୯୯୦ ଜୁଲାଇ ୧ ତାରିଖରେ ସେ କମିଶନ ପାଇଥିଲେ । ସେ ଜଣେ ନୌଯାତ୍ରା ଓ ଦିଗ ବିଭାଗର ପ୍ରମୁଖ ଅଟନ୍ତି ।
ସେ ଜାତୀୟ ସାମରିକ ଏକାଡେମୀ, ଖଡକବାସଲାର ସ୍ନାତକ ଅଟନ୍ତି । ସେ ୱେଲିଂଟନ ସାମରିକ କଲେଜରୁ ଷ୍ଟାଫ ଶିକ୍ଷା, ଉଚ୍ଚ କମାନ ଶିକ୍ଷା ଏବଂ ସିକନ୍ଦରାବାଦ ବାୟୁଯୁଦ୍ଧ କଲେଜରୁ ଏମଫିଲ ସାମରିକ ଓ ଷ୍ଟ୍ରାଟେଜିକ୍ ଶିକ୍ଷା ଲାଭ କରିଛନ୍ତି ।
୨୦୧୮ ଡିସେମ୍ବର ୨୧ ତାରିଖରେ ସେ ଢାକା ସ୍ଥିତ ଜତୀୟ ସାମୁଦ୍ରିକ କଲେଜ (ବାଂଲାଦେଶ)ରୁ ସାମୁଦ୍ରିକ ଶିକ୍ଷା, ବାଂଲାଦେଶ ବିଶ୍ୱବିଦ୍ୟାଳୟରୁ ଲକ୍ଷ୍ୟ ଏବଂ ଉନ୍ନତ ଶିକ୍ଷାର ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି ।
୨୯ ବର୍ଷର ସେବା କାଳରେ କମୋଡର ସାହୁ ଅନେକ ସମୁଦ୍ର ଓ ସ୍ଥଳ ବିଭାଗରେ କାର୍ଯ୍ୟ କରିଛନ୍ତି । ଭାରତୀୟ ନୌଜାହାଜ କୁଡାଲର, କାରବାର, ଫ୍ରିଗେଟ ଜାହାଜ, ତରକଶ ଆଦିର କମାନ ଅଧିକାରୀ ଏବଂ ଆଇଏନଏସ ବିରାଟର ପ୍ରଶାସନିକ ଅଧିକାରୀ ଥିଲେ ।
ସେ ରକ୍ଷା ବିଭାଗ, ଷ୍ଟାଫ ଦରକାରୀ ବିଭାଗରେ ଏବଂ ଯୁଦ୍ଧ ବିମାନ ବାହକ ବିଭାଗରେ ନିଜର ଦାୟିତ୍ୱ ତୁଲାଇଛନ୍ତି । ୨୦୧୩ ମସିହାରେ ରୁଷରୁ ଆଇଏନଏସ ବିକ୍ରମାଦିତ୍ୟକୁ ସଫଳତାର ସହିତ ଚେଷ୍ଟା ଓ ଗ୍ରହଣ କରିଥିବା ସଦସ୍ୟମାନଙ୍କ ମଧ୍ୟରେ ସେ ଜଣେ ଥିଲେ । ସେ ମଧ୍ୟ ନୌସେନାର ଉପମୁଖ୍ୟ ପଦାଧିକାରୀ (ଦକ୍ଷିଣ) ଓ ପଦାଧିକାରୀ (ପଶ୍ଚିମ)ଙ୍କ ସହଯୋଗୀ ଭାବେ କାର୍ଯ୍ୟ କରିଛନ୍ତି ।
ଚିଲିକା,ଫେବ୍ରୁଆରୀ ୧୪(ଲୋକାଲ ୱାୟାର): ପୁରୀ ଜିଲ୍ଲା ସାତପଡ଼ା ବନଖଣ୍ଡ ଅନ୍ତର୍ଗତ ଚିଲିକା ହ୍ରଦରେ ଇରାୱାଡି ପ୍ରଜାତିର ଏକ ମୃତ ଡଲଫିନ ଭାସୁଥିବା ଅବସ୍ଥାରେ ଗୁରୁବାର ଠାବ ହୋଇଥିବା ବନ ବିଭାଗର ଜଣେ ଅଧିକାରୀ ପ୍ରକାଶ କରିଛନ୍ତି ।
ଚିଲିକାର ମଗରମୁଖା ଚ୍ୟାନେଲରେ ଡଲଫିନ୍ ସ୍କ୍ୱାଡ ବୁଲୁଥିବା ବେଳେ ମୃତ ଡଲଫିନ ଟିକୁ ଦେଖିବାକୁ ପାଇଥିଲେ ବୋଲି କହିଛନ୍ତି ସାତପଡ଼ା ବନ ବିଭାଗ ଅଧିକାରୀ ମାନସ ମହାପାତ୍ର । ମୃତ ମାଈ ଡଲଫିନଟିର ଲମ୍ବ ୬ ଫୁଟ ୫ ଇଞ୍ଚ ବୋଲି ସେ କହିଛନ୍ତି ।
ମୃତ ଡଲଫିନଟିକୁ ବ୍ୟବଚ୍ଛେଦ ପାଇଁ ପଠାଯାଇଛି । ରିପୋର୍ଟ ଆସିଲେ ମୃତ୍ୟୁର କାରଣ ଜଣାପଡ଼ିବ ବୋଲି ସେ କହିଛନ୍ତି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
